Ауди Q3
Ауди Q3 је компактни кросовер који производи немачка фабрика аутомобила Ауди од 2011. године.

Историјат 
Први пут се појавио као концептно возило на салону аутомобила у Шангају у Кини 2007. године под називом Audi Cross Coupé quattro. Званичну премијеру као производно возило је имао такође у Шангају на салону аутомобила априла 2011. године, на основу Фолксваген тигуана. Главни конкуренти су му BMW X1, Мерцедес ГЛА класе и Волво XC40, у категорији премијум компактних кросовера.

Након Аудија Q7 и Q5, Q3 је трећи аудијев теренац, а позициониран је изнад мањег кросовера Q2 који се појавио 2016. године. Производи се у Шпанији у Сеатовом погону у Марторели и од 2013. године у Кини, у погону FAW-Volkswagen, заједничком предузећу Фолксвагена и кинеске FAW групе. Користи Фолксвагенову PQ35 платформу. Дели компоненте, трансмисију, моторе са голфом шестицом, Аудијем А3 друге генерације и Шкодом јети.

Године 2011, на Euro NCAP тестовима судара, добио је максималних пет звездица за безбедност. Ауди RS Q3 је спортска верзија који је представљен 2013. године на салону аутомобила у Женеви. Редизај је урађен два пута, за 2015. и 2017. годину.

Од погонских јединица, уграђују се бензински мотори од 1.4 TFSI (150 КС), 2.0 TFSI (170, 180, 200, 211 и 220 КС) и 2.5 који користи RS Q3 (310, 340 и 367 КС) и дизел мотори од 2.0 TDI (120, 140, 150, 177 и 184 КС).

Галерија

Референце

Спољашње везе 

 Netauto: Unapređen Audi Q3 
 Netcarshow: Audi Q3 (2012) 

Аутомобили
Ауди
Теренски аутомобили